NASTA PILDIRAAMAT
Tere!
Vaata, kes on mul süles?
Kas mäletad selle sõbrakese nime?
See on Pinni.
Pinni on nii unise olekuga,
et läheb nüüd oma korvi või diivanile magama.
Täna räägin sulle loo vaprast vanemast õest.
Sellest loost ei puudu ka ilus printsess,
väike beebi ja lisaks veel palju muud põnevat.
Kas sa oled vanem õde või vend?
Kui oled, siis hoolitse nooremate õdede-vendade eest.
Jutustan perekonnast, kes elasid ammu aega tagasi.
Nad on kõik kunagi elanud ja see pole muinasjutt.
Peres oli isa.
Peres oli ka ema.
Selles peres oli veel tütar ja poeg.
Poja nimi oli Aaron.
Tütre nimi oli Mirjam.
Nad olid vanem õde ja vend, sest perre oli just sündinud beebi.
Terve pere oli uuest pereliikmest tõeliselt vaimustunud.
See oli pisike poiss.
Ta oli nii armas ja kõik tahtsid teda hoida.
Vanem õde Mirjam ja vanem vend Aaron.
Pildil näete, et ema ja isa, vend ja õde ei paista kuigi rõõmsad.
Nad näivad üsna murelikud.
Mure põhjuseks oli see, et pere ei saanud elada omal maal.
Nad olid iisraellased ja oleks pidanud elama Iisraelis.
Nende elukohaks oli hoopis Egiptus.
See pole iseenesest halb.
Võib-olla oled isegi või on keegi su tuttavatest
elanud välismaal, mis pole ju iseenesest halb?
Sel ajal valitses Egiptust isik, keda nimetati vaaraoks.
Ta oli tõesti paha mees.
Ta kohtles iisraellasi väga halvasti.
Ta sundis neid tegema hirmus rasket tööd
ega maksnud isegi selle töö eest palka.
Hullem ootas veel ees.
Kuri vaarao andis kohutava käsu oma sõjameestele.
Ta käskis kõik väikesed poisid tappa.
Nii kuri oli see vaarao.
Põhjus oli vaarao soovis,
et iisraellased tema heaks töötaksid ja ehitaksid uhkeid linnu ja losse.
Samal ajal oli ta hirmul, et Iisraeli rahvas kasvab nii suureks,
et viimaks on neid rohkem kui egiptlasi.
Seepärast ongi see pere nii murelik.
Neil on nii armas beebi, aga vaarao on andnud julma käsu.
Õnneks uskus pere Jumalat ja nad palusid Temalt abi ja tarkust.
Ema sai Jumalalt tarkust.
Koos Mirjamiga mõeldi välja, kuidas beebi-poissi peita.
Ema läks Niiluse kaldale,
see on üks jõgi ka tänapäeva Egiptuses.
Koos Mirjamiga tõi ta sealt suure hunniku pilliroogu.
Pilliroog on heinast jämedam ja sellest saab ka korve punuda.
Ema ja Mirjam olid väga osavad ja punusid pilliroost tugeva korvi.
Kui korv oli valmis punutud, tõi Mirjam emaga merevaiku ja pigi.
Sellega topiti kinni pisemadki pilud, mis pilliroogude vahele oli jäänud.
Iga auk sai merevaigu ja pigiga hoolega täidetud.
Need on kleepuvad ained, millega saab hästi tihendada
ja kinni mätsida korvi kõige väiksemadki praod.
Jumal oli andnud emale hea mõtte viia korv peitu Niiluse jõe roostikku.
Korvi beebiga ei saanud koju peita, sest beebi tegi häält.
Ta nuttis ja lalises..
Tead ju, mis häält beebid teevad.
Nad kartsid, et sõdurid leiavad beebi üles.
Nii mõeldigi, et jões,
kus laine loksub ja pilliroog tuules kiigub,
ei kuulda nii kergesti väikelapse nutuhäält.
Päeval, mil korv oli valmis saanud, mindi koos Niiluse kaldale.
Koos õnnistati beebit korvis ja ema läks koju tagasi.
Ema ütles Mirjamile: "Kallis Mirjam, jää sina
pilliroogu peitu ja valva, et midagi halba ei juhtuks korviga.
Kui see kaldub ümber, siis saad selle tagasi keerata.
Tule siis koju ja räägi, kuidas on läinud."
Mirjam oli sõnakuulelik tüdruk ning kuuletus emale.
Ta peitis end kaldal kasvava pilliroo vahele.
Ta pidi seal vees sumpama ning sügavalegi minema.
Aeg möödus ja beebi magas oma korvis.
Äkki nägi Mirjam pilliroost piiludes, et randa tuli keegi auväärne naine.
Juhtus nii, et see naine märkas väikest poissi.
Mirjam oli erutusest värisemas, mis nüüd edasi juhtuma hakkab.
Naise näos polnud mingit kurjust, vaid suur naeratus tuli ta huulile,
Ta ütles: "Oi kui armas laps. Ta on nii armas."
Tahan teda endale, vetevood on toonud mulle beebi."
Ta võttis beebi sülle,
kuid beebi hakkas kohe nutma, sest naine oli ju võõras.
Mirjam oli julge tüdruk,
tuli läbi pilliroo naise juurde ja ütles: "Tere, olen Mirjam.
Ma tean kedagi, kes võiks beebit toita.
Tal on kindlasti kõht tühi. Sellepärast ta nutabki."
Naine ütles Mirjamile, et on vaarao tütar.
Selle sama kurja vaarao tütar.
Õnneks oli printsess tore ja polnud üldse nii kuri kui ta isa.
Mirjam läks kiiresti ja kutsus oma ema sinna.
Ema tuligi ja oli ka hirmul, kuidas see lugu edasi läheb.
Vaarao tütar tegi beebi emaga kokkuleppe.
Lapse ema muutus palju rõõmsamaks.
Ema saab beebiga minna koju ja kasvatada teda seal.
Kui poiss sirgub, peab ta olema õukonnas printsessi poeg.
Kuid oma ema saab teda alati vaatamas käia.
Hea asi oli veel see, kuna poiss oli printsessi poeg,
ei saanud ei vaarao ega sõdurid talle enam midagi paha teha.
Sellise tee valmistas Jumal, et seda beebit õnnistada.
Printsess pani ka beebile nime.
Tema nimeks sai Mooses.
See tähendab "välja tõmmatud".
Printsess mõtles välja sellise nime, sest ta tõmbas beebi Niilusest välja.
Järgmine kord räägin edasi,
mis juhtus siis, kui Mooses oli sirgunud suureks meheks.
See on taas põnev lugu.
Nägemist!
Tõlge: Mare Peterson